ناوی لێکدراو
ناوی لێکدراو بریتیە لە ناوێک کە لە زیاتر لە ڕێشەی وشە (Word stem) پێک ھاتووە. لە زمانی کوردی دا ناوی لێکدراو زیاتر پێکھاتووە لە ناوێکی و بەشێکی زێدەکراوی دیکە وەکوو پاشگر، یان ھتد. 

لە زمانی کوردیدا بۆ ڕۆنانی ناوی لێکدراو نزیکەی پازدە ڕێگەی جیاواز ھەیە، وەک: 

ناو+ ناو: سەرکار

ناو+ ناوبەند+ ناو: کاروبار

ناو+ ئاوەڵناو: کارجوان

ئاوەڵناو+ ناو:جوانکار

ناو+ ڕەگی کردار: کارگێڕ

لە نێو ئەو ڕێگایانە دا، یەکگرتنی (ناو و ڕەگی کردار) زۆر باوە، وەک: 

 مەی+ گێڕ(گێڕان) = مەیگێڕ 
 کۆڵ+ گێڕ(گێڕان) = کۆڵگێڕ 
 کار+ گێڕ(گێڕان) = کارگێڕ 
... 
 دار+ تاش(تاشین) = دارتاش 
 سەر+ تاش(تاشین) = سەرتاش 
 بەرد+ تاش(تاشین) = بەردتاش 
... 
 شەکر+ شکێن(شکاندن) = شەکرشکێن 
 سەر+ شکێن(شکاندن) = سەرشکێن 
 سەفرا+ شکێن(شکاندن) = سەفراشکێن 
... 
 دەست+ بڕ(بڕین) = دەستبڕ 
 قۆڵ+ بڕ(بڕین) = قۆڵبڕ 
 سەر+ بڕ(بڕین) = سەربڕ

سەرچاوەکان 
ماڵپەڕی شەخسیی ھێدی (جەعفەری حوسێنپوور) 

ڕێزمانی کوردی